Nobe ngabe ngubani lofuna kugcina inyatsi kufanele acale ngekubhalisa lomhlaba neLitiko Letekulima.
Khipha ku-internet bese ugcwalisa lelifomu lekufaka sicelo katsatfu. Lelifomu lingaphindze licelwe kulihhovisi lesisebenti setenyama.
Cela sisebenti setenyama sesigodzi kutsi ahlole lomhlaba kanye nefenisi kanye nekucinisekisa simo setifo kulenyatsi.
Lona loyinhloko yetemisebenti yetenyama kulesifundza kufanele afakaze kutsi imitfombo leyanele ikhona kucaphela timo kulelipulasi ngetikhatsi tonkhe, kutsi konkhe kuzula kwalenyatsi kulelipulazi kungachutjwa ngendlela lekahle nekutsi kutawukhonakala kubona lokungahambi kahle ngsphsndle kwekubambeleleka.
sitifiketi lesisemtsetfweni sekuvaleleka lokwanele lesikhishwe tiphatsimandla tekongiwa kwemvelo ikhophi yelibalave lebonisa ncamashi lobukhulu balelive lekufakwe sicelo kulo.
Sikhatsi lesitsatfwako kutsi lesicelo samukelwe kuyahluka kusifundza ngesifundza. Uma sesamukelwe, sitfunyelwa kuLitiko Letekulima.
Tisebenti kulelitiko lavelonkhe tikhipha inombolo yekubhalisa lesemtsetfweni, bafake lomniningwano kurejista yetinyatsi yavelonkhe bese bakhipha lesitifiketi sekubhalisa basinikete lomnikati wemhlaba. Lenchubo ingatsatsa tinsuku letilishumi tekusebenta.